NaiveNeuron/SloPal huggingface dataset:
Grendel, Gábor, poslanec NR SR (2019-09-13):
Ďakujem za slovo. Myslím si, že táto schôdza je veľmi podcenená. Je podcenená médiami, podcenená koaličnými politikmi. Myslím si to preto, lebo je tu, samozrejme, takmer úplne prázdna sála, aj balkón pre verejnosť a novinárov, ale ešte nikdy sa nestalo, že by polícia prišla za člena (členom, pozn. red.) vlády a požiadala člena vlády, aby v zmysle Trestného poriadku člen vlády vydal vec dôležitú pre trestné konanie. Ešte nikdy sa nestalo, aby prokurátori špeciálnej prokuratúry povedali, že sa vedie trestné konanie pre podozrenie z korupcie a zo zneužívania právomoci verejného činiteľa a na základe tohto trestného konania bol člen vlády vyzvaný, aby vydal vec dôležitú pre trestné konanie. To je ten škandál, na ktorý reagujeme, na ktorý mal reagovať predseda vlády okamžite, a nie vyhovárať sa na to, že čaká sa na dôkazy, zatiaľ sú to všetko iba klebety. Nie, neboli to žiadne klebety, bol to postup orgánov činných v trestnom konaní v zmysle Trestného poriadku a Trestného zákona a myslím si, že keď sa ukáže, o čom štátna tajomníčka komunikovala s Marianom Kočnerom, tak si ešte spomenieme na toto odvolávanie a na to, prečo mal premiér konať.
Sulanová, Magdaléna, poslankyňa NR SR (2021-01-29):
Ďakujem pekne za slovo, pán predsedajúci. Ja by som sa chcela prihovoriť z tých kategórií vymenovaných, ktorí skutočne sú aj odkázaní a veľmi by im pomohla takáto pomoc zo strany štátu, tak by som chcela zdôrazniť hlavne tú kategóriu dôchodcov, pretože vo svojom okolí skutočne poznám veľa známych a priateľov, ktorí sú na tom veľmi zle. Samozrejme, že čím je vek vyšší, tým je zdravie chatrnejšie, tým sú viacej odkázaní na lieky a tieto lieky sú stále drahšie a drahšie, dôchodky veľmi nízke. Takže veľmi, veľmi by im to pomohlo. Poznám ľudí, ktorí bez toho, aby sme im pomohli mesačne nejakým príspevkom, nevedia prežiť z mesiaca na mesiac. Skutočne, verte to. Viete, nám poslancom, ktorí máme zabezpečený príjem, niekedy sa to nechce veriť a to je tak, že sýty hladnému neverí. Preto sa ja veľmi prihováram a tento zákon považujem za mimoriadne dôležitý ako sociálny zákon. Ďakujem za slovo.
M. Hort, podpredseda NR SR: (2007-09-14):
S faktickými poznámkami na jej vystúpenie sa prihlásili pani poslankyňa Vášáryová, pani poslankyňa Tóthová, pani poslankyňa Mušková a pani poslankyňa Sániová. Uzatváram možnosť prihlásenia sa s faktickou poznámkou na vystúpenie pani poslankyne, ktorá vystúpila v rozprave. Skôr než dám slovo pani poslankyni Vášáryovej, chcem vás informovať, že o 11.00 hodine, pretože prebieha rozprava k tomuto návrhu zákona a ešte sme vlastne týmto vystúpením iba skončili v rozprave písomne prihlásených a po dobehnutí týchto faktických poznámok sa budú môcť poslanci hlásiť ústne do rozpravy, hlasovanie nebude a najbližšie hlasovanie bude v utorok o 11.00 hodine, lebo schôdza začína v utorok o 9.00 hodine. Slovo má pani poslankyňa Vášáryová. Nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 128, za návrh 119, proti 2, zdržalo sa 6, nehlasoval 1. Uvedené body zo spoločnej správy sme schválili.
B. Bugár, podpredseda NR SR: (2005-12-13):
(Hlasovanie.) Prítomných 125, za 1, proti 80, zdržalo sa 43 poslancov, nehlasoval 1. Konštatujem, že bod 61 sme neschválili. Nech sa páči.
T. Rosová, poslankyňa: (2008-05-13):
O tom, že sa takto deje, som sa presvedčila spolu s mnohými stovkami Pezinčanov aj vo štvrtok, keď som osobne videla, že na mieste... (Prerušenie vystúpenia časomierou.)
Šeliga, Juraj, podpredseda NR SR (2020-07-24):
Vás nepočuť.
Hudacký, Ján, poslanec NR SR (2013-05-29):
Ďakujem pekne, pán predseda, za slovo. Pán kolega, vážený pán predseda, ja som veľmi rád, že si otvoril túto tému a že je na stole, pretože je tu mnoho všelijakých krivých informácií, ktoré absolútne nevyjadrujú tú skutočnosť, ktorá bola v súvislosti s odstávkou dvoch blokov v Jaslovských Bohuniciach. Ja som bol v inkriminovanom období poslancom Európskeho parlamentu a viem, ako bolo ťažké presviedčať partnerov, niektoré členské krajiny Európskej únie v súvislosti s naším integračným úsilím dostať sa do Európskej únie. Takže to rozhodnutie o odstávke dvoch blokov bolo jasne politické. Bolo jasne politické, určite nie odborné. Ale my sme museli tento fakt rešpektovať, vzhľadom na to, ak sme chceli byť v Európskej únii. Na druhej strane urobili sme všetko pre to a bol som pritom osobne, keď sme kompenzovali všetku túto stratu, ktorá súvisela s odstávkou Jaslovských Bohuníc, resp. týchto dvoch blokov, a sme to navýšili o 5 mld. slovenských korún. Ja som bol vtedy tieňovým spravodajcom pre túto správu v Európskom parlamente. A skutočne vďaka nášmu úsiliu aj teda nášmu komisárovi, aj mne a ľuďom okolo sa nám podarilo navýšiť o 5 mld. slovenských korún zdroje na odstávku týchto dvoch blokov v Jaslovských Bohuniciach. Takže treba tieto veci dať na správnu mieru, aby sme v podstate nepodliehali nejakému populizmu, pokriveniu tých skutočností, ktoré predchádzali všetkým týmto procesom. A ja som veľmi rád, že v konečnom dôsledku rozvoj energetiky na Slovensku má nejaký, povedzme si, systémový charakter aj v tejto súvislosti. Ďakujem pekne.
Bittó Cigániková, Jana, poslankyňa NR SR (2024-02-08):
Pán Gašpar, hovorili ste, že nie sme ničím výnimoční. Bohužiaľ, sme výnimočná krajina. Sme výnimoční tým, že práve u nás na Slovensku zabili novinára Jána Kuciaka, jeho partnerku Martinu vagabundi a mafiáni za vašej vlády, za vášho pôsobenia a šéfovania polícii a viete prečo? Lebo verili, že tu máme tak slabé zákony a tak silno ich budú tí ľudia tam hore ochraňovať, že si mysleli, že im prejde aj vražda. To sa nestalo inde, to sa, bohužiaľ, stalo na Slovensku a Ján Kuciak písal presne o korupcii a o veciach, za ktoré vy teraz znižujete tresty. My sme veľmi výnimočná krajina, pán Gašpar, a vy ste veľmi výnimočná vláda týmto a pozerá sa na to celý svet. Ďalšia vec, čo ste povedali, že vy chcete chrániť život, zdravie, integritu a že vám záleží na ženách. Chcem sa pri tejto príležitosti teda opýtať, že prečo teda začínate tým, že znižujete tú dobu, kedy je možné dokázať znásilnenie pri dospelých ženách teda, ale znižujete to aj pri deťoch. Dobre, nie o desať, o päť rokov, ale znižujete. Takto začínate? Takto sa prejavuje dôvera, integrita? A chcem sa opýtať a prosím vás o odpoveď na konci faktických, či viete teda jasne vylúčiť, že za vašej vlády nepríde k skomplikovaniu prístupu k interrupciám ženám a či schválite interrupčnú tabletku. Môže sa to zdať mimo, ale pýtam sa na to preto, lebo zlé jazyky hovoria, že s jednou z opozičných strán ste sa dohodli za sem-tam podporu, že vy im v tomto vyjdete v ústrety a za to vlastne oni vás niekedy podporia. Tak ak chcete podporovať ženy spôsobom, že necháte ich znásilňovať, nevedia to dokázať, potom musia rodiť a keď náhodou sa rozhodnú ísť na interrupciu a ešte to ani nezvládnu, ak teda náhodou zvládnu, tak pôjdu pod nôž miesto tabletky, tak to vám veľmi pekne ďakujem za túto podporu, ale viete, kam si ju môžte strčiť? Ďakujem.
Hort, Milan, podpredseda NR SR (2010-10-22):
Pán poslanec Ľubomír Petrák je prihlásený s faktickou poznámkou, nech sa páči.
Suja, Miroslav, poslanec NR SR (2020-12-17):
Ďakujem za slovo, pán podpredseda. Pán kolega Blaha, veľmi dobré vystúpenie. Ale čudujeme sa, 25 % a zrazu 11? Muselo sa to nejak prejaviť. To sú tie reakcie na vás, aby ste to pochopil, že strácajú nervy a nielen tí blázni okolo Matoviča, ale aj tí, aj okolo nás, čo sú tu. Viete čo, idete si robiť politiku na deťoch, na deťoch? Je jedno robiť si debila z ľudí, ako je Pročko, ale na deťoch, na deťoch, páni poslanci, na tých najslabších? Kde je to kresťanské krídlo v rámci OĽANO, keď vy kľudne zahlasujete proti 50-tisíc deťom? Vaše vyhlásenia na začiatku, že budete nič sociálne rušiť. Je samozrejmé, že každé z týchto detí nemá doma Paulínku, ktorá má desiatky miliónov v hotovosti. Nechodia deti do súkromných škôl, ale sú aj iní ľudia, ktorí sa živia normálnou prácou, nie kšeftami s testami, aby Paulínka mala o tých pár miliónov zasa navyše. O to je tu problém, že? Šesť hodín trvalo len možnosť prihlásenia sa na tie testy, to je tá spravodlivosť po novom. To znamená, sociálnym brať, všetkým deťom odkázaným na sociálne dávky, ale sebe ďalšie desiatky miliónov, aby Paulínka bola spokojná, lebo Igor nevie, čo ona s tými peniazmi robí, tak musí jej dať, aby nemala zlé investície a neinvestovala do kadejakých zmeniek, ktoré neboli vyplatené. Trošku sa zamyslite, čo ste hovorili pred voľbami. Lebo nie policajti vás budú naháňať, ako to hovoril pán poslanec Blaha, ale ľudia na hlavnej ulici, ľudia na, vaši susedia, tí vám to dajú pocítiť, že akí ste farizeji, ako ste sa zapredali za to, že máte dvojnásobné platy, že vám platí Matovič, ako sa tu teraz rozkríklo. Za toto vy hlasujete, že ste dostali ešte jeden plat od Matoviča, tak dvíhate ruky ako opica?! Môžte sa hanbiť, aj to kresťanské krídlo, lebo ostatným sa nečudujem. Ale to kresťanské krídlo sa môže hanbiť.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme. (Hlasovanie.) Prítomných 140, za 125, zdržalo sa 15 poslancov. Tieto návrhy boli schválené. Nech sa páči.
P. Frešo, poslanec: (2008-01-21):
Na to som sa vo svojom prejave aj pýtal pána premiéra, ktorý je, bohužiaľ, neprítomný, a ja čakám, že naozaj pozbiera tú odvahu a príde to sem vysvetliť, čo sa tým myslí? Príde sem vysvetliť, aké obchodné praktiky tam vládli a čo všetko tam za tým bolo schované. A toto nie je nejaká vec, ktorú sme sa niekde dopočuli. Nech sa páči, agentúra SITA, 13. november, môžu mu to jeho šarmantné kolegyne z tlačového priamo hneď vyhľadať. Čo sa týka, čo sa týka tých fotografií, kto akú fotografiu kde má, no mňa rovnako vyrušuje, keď pán premiér na tričku nosí fotografiu známeho hrdloreza zvaného Che Guevara, ktorý sa neslávne prejavil tým, že ako riaditeľ väznice na svoje príkazy nechával popravovať väzňov, tiež neviem, ako si to mám vysvetliť. A rozhodne si nemyslím, že je to vec, ktorú by ako premiér mal robiť, dáva to vizitku aj o ňom samom a mal by sa k tomu tiež nejako postaviť, ako sa k tomuto zločincovi on stavia, aký vzťah má on k nemu. Ďakujem pekne.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o týchto bodoch zo spoločnej správy 1 až 16, 19 a 20. (Hlasovanie.) Prítomných 145 poslancov, za 81, proti 58, zdržalo sa 6 poslancov. Konštatujem, že tieto body zo spoločnej správy sme schválili. Môžete pokračovať.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 115 poslancov, za 85, proti 17, zdržalo sa 11, nehlasovali 2. Konštatujem, že sme tento návrh schválili. Panie poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona (tlač 790) prerokovali zajtra, teda v piatok 12. novembra o deviatej hodine. Je všeobecný súhlas? (Nesúhlasná reakcia pléna.) Nie je. Prezentujme sa a hlasujme. (Hlasovanie.) Prítomných 115 poslancov, za 86, proti 19, zdržali sa 9, nehlasoval 1 poslanec. Konštatujem, že sme určili termín na prerokovanie tohto zákona v druhom čítaní na zajtra ráno o deviatej hodine. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady tak, ako sme to určili. A v zmysle rokovacieho poriadku vykazujem z dnešného rokovania pána poslanca Mariana Kotlebu a pána poslanca Medveckého, ktorí napriek upozorneniam v zmysle § 32 ods. 2 nemajú nasadené respirátory. (Reakcie z pléna.) Pán pos... Námietka, obidvaja. Takže najprv budeme hlasovať o námietke pána poslanca Kotlebu. Prezentujme sa a hlasujme. (Hlasovanie.) Prítomných 115 poslancov, za 24, proti 88, zdržali sa 2, nehlasoval 1. Námietku pána Kotlebu sme neschválili. A ešte o námietke pána poslanca Medveckého. Prosím, prezentujme sa a hlasujeme. (Hlasovanie.) Prítomných 114 poslancov, za 25, proti 87, zdržal sa 1 poslanec, nehlasoval 1. Ani túto námietku sme neschválili. Teraz procedurálne návrhy. Pán poslanec Tomáš Taraba.
Laurenčík, Milan, podpredseda NR SR (2020-11-04):
Bol by som nerád, keby ste nám tu nejak... Nech sa páči.
Osuský, Peter, poslanec NR SR (2016-04-21):
Ďakujem pekne, pán predsedajúci. No, ako starý otec si želám, aby mali moje vnúčatá učiteľa, ako je Martin Poliačik. A ako občan si želám, aby, keďže on je mladý a verím, že jeho čas príde, aby slovenskí učitelia mali ministra, ako je Martin Poliačik. A teraz k tej druhej téme. Aj Hitler bol dôsledkom niečoho, čo ho ale nerobilo lepším a neospravedlňovalo ani tých, ktorí s ním kolaborovali. Pokiaľ ide o dodržiavanie slova SaS i OKS, od tej doby, čo boli v parlamente, vždy dodržali slovo, i keď to bolo zničujúce i pre nich, napríklad pri eurovale. A dodržali ho i pri týchto voľbách. Takže reči o nedodržaní slova sú hlúposť. A SaS ani OKS nespôsobovala tie dôsledky, ktoré sú dôsledkom niečoho, takže v tomto smere sa môže smele pozrieť každému do očí. Úplne nakoniec to, že či môže niekto hodnotiť, kto je dobrý a kto je zlý. Robíme to každý deň, robíme to vo vzťahu k svokre, k šéfovi v práci, k spolupracovníkom, k susedovi v baráku, ktorý do noci robí čurbes, proste hodnotíme, to je normálna ľudská vlastnosť, len hlupák ju – tobôž v politike – môže považovať za niečo, čo je mimo misu a nevhodné. A úplne nakoniec, na tému kandidátka a účasť štrnástich poslaneckých zástupcov Ľudovej strany. Keby spolužiak prokurátor sa, celá prokuratúra, menej starali o zametanie káuz pod koberec a starali by sa napríklad o to, že z vlastnej vôle sú povinní vzniesť a začať konať pri porušení § 422d, tak by tá kandidátka vyzerala ako štrbavé zuby, pretože mnohí z nich by boli vo vyšetrovacej väzbe alebo v base. (Potlesk.)
Paška, Pavol, predseda NR SR (2012-07-24):
Dávam možnosť sa prihlásiť teraz do rozpravy ústne. Poslanci Fedor, Baška sú prihlásení, končím možnosť sa prihlásiť do rozpravy. Pán poslanec Fedor, nech sa páči.
Hort, Milan, podpredseda NR SR (2011-10-11):
Ďakujem pekne. A teraz v súlade s § 28 je prihlásený pán minister zahraničných vecí, pán Mikuláš Dzurinda. Nech sa páči.
Grendel, Gábor, podpredseda NR SR (2022-05-20):
Ešte s faktickou poznámkou pán poslanec Richard Nemec.
Jurinová, Erika, podpredsedníčka NR SR (2015-02-03):
Ďakujem pekne, pán poslanec. Na vaše vystúpenie nie sú faktické poznámky. Dávam priestor ďalšiemu prihlásenému rečníkovi, za klub KDH vystúpi pán poslanec Július Brocka, nech sa páči.
Bugár, Béla, podpredseda NR SR (2017-10-13):
Keď už je takáto dobrá nálada, chcem vás poprosiť, samozrejme, pani poslankyňa Remišová bude mať slovo. Pán poslanec Poliačik bol napísaný do rozpravy, ale vtedy, keď sme ešte mali zvlášť, keď sme nespojili, spojili teda rozpravu k týmto dvom bodom. Či je všeobecný súhlas, lebo ja som uzavrel možnosť teda sa prihlásiť ústne do rozpravy, či je všeobecný súhlas, aby pán poslanec mohol vystúpiť. (Súhlasná reakcia z pléna.) Áno. Ďakujeme pekne. Takže pán poslanec potom. Nech sa páči, pani poslankyňa, teraz máte slovo vy. Aj vás potom pochvália kolegovia.
Laššáková, Jana, podpredsedníčka NR SR (2015-06-18):
Príjemné dobré ráno, vážené panie poslankyne, páni poslanci, otváram tretí rokovací deň 53. schôdze Národnej rady Slovenskej republiky. Na dnešnom rokovacom dni o svoje ospravedlnenie požiadali poslanci Béla Bugár, Rudolf Chmel, Jozef Mihál, Lucia Nicholsonová a László Solymos. Podľa schváleného programu pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave . Návrh vlády má parlamentnú tlač 1550 a spoločná správa výborov má tlač 1550a. Návrh vlády odôvodní podpredseda vlády a minister vnútra Slovenskej republiky Robert Kaliňák. Nech sa páči, pán podpredseda vlády, máte slovo.
Grendel, Gábor, podpredseda NR SR (2022-06-22):
Skôr ako preruším rokovanie pred hlasovaním ešte dávam možnosť prihlásiť sa k tomuto bodu do rozpravy ústne. Nikto. Tak vyhlasujem rozpravu za skončenú. Pán navrhovateľ, chcete záverečné slovo? Nie. A spravodajca? Pán spravodajca, záverečné slovo? Nie. Takže prerušujem rokovanie o tomto bode programu. Hlasovať budeme o 17.10 hodine. Dovtedy prerušujem schôdzu. (Prestávka.) (Zaznievanie gongu.)
Hrnčiar, Andrej, podpredseda NR SR (2017-09-05):
Prosím, prezentujme sa a hlasujme. (Hlasovanie.) Prítomných 141, za 128, proti nikto, zdržalo sa 11, nehlasovali 2. Konštatujem, že sme tento návrh schválili. Vyhlasujem dvojminútovú prestávku a budeme pokračovať v rokovaní. (Krátka prestávka.) (Po prestávke.)
Hrušovský, Pavol, podpredseda NR SR (2010-10-14):
Pán predseda, máte slovo.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Bernaťák bude reagovať na faktické. Nech sa páči.
Hrnčiar, Andrej, podpredseda NR SR (2019-03-29):
Pán poslanec Baránik.
Blanár, Juraj, podpredseda NR SR (2021-11-04):
Neevidujem, že by bol tu nejaký neporiadok, pán poslanec...
Danko, Andrej, predseda NR SR (2016-04-18):
Ďakujem. Predpokladám, že pán poslanec Viskupič ukončil svoje vystúpenie. Poprosím pani poslankyňu Cigánikovú Janku.
Šofranko, Mária, poslankyňa NR SR (2023-03-30):
Ďakujem pekne. Vážený pán predsedajúci, panie poslankyne, páni poslanci, chcela by som predniesť pozmeňujúci a doplňujúci návrh, ktorý je veľmi krátky, no veľmi významný pre práva dieťaťa. Schválením tohto zákona splníme medzinárodný záväzok, ktorý Slovensko ešte nemá splnený, a väčšina štátov to už dávno realizuje. V zmysle ustanovení Dohovoru OSN o právach dieťaťa záujem dieťaťa musí byť prvoradým hľadiskom pri akejkoľvek činnosti týkajúcej sa detí. Pri tvorbe jednotlivých politík a prijímaní právnych predpisov by mal byť legislatívny proces nastavený tak, aby sme s istotou vedeli povedať, že reflektuje najlepší záujem dieťaťa a zohľadňuje názor detí vo veciach, ktoré sa ich týkajú alebo sa ich môžu týkať. Blaho detí je rovnako dôležité ako zdravá spoločnosť a ekonomika, ale málokedy sa im dostane rovnakej priority. Deti sú do značnej miery vylúčené z verejných rozhodovacích procesov, bez hlasovacích práv a s obmedzenou právnou silou, ktorú majú nielen prostredníc... ktorú majú len prostredníctvom dospelých. Na druhej strane deti viac využívajú verejné služby a sú na nich viac závislé ako dospelí a existuje aj vysoká pravdepodobnosť nepriaznivých účinkov na deti, ak sú tieto služby nedostatočné alebo zlyhajú. Na základe medzinárodného protokolu vypracuje Úrad komisára pre deti metodiku posudzovania dopadov politík zákonov na práva dieťaťa a mladých ľudí. Následne ich odkomunikuje s ministerstvami, vyškolí ich a naučí ich, ako s touto metodikou pracovať. Takže vlastne celý môj krátky návrh je o tom, aby sme mohli posudzovať dopad politík na práva dieťaťa a mladých ľudí. A teraz, ak dovolíte, prečítam svoj pozmeňujúci návrh. Pozmeňujúci a doplňujúci návrh poslankyne Národnej rady Slovenskej republiky Márie Šofranko k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov (tlač 1412). Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov sa mení a dopĺňa takto: V čl. I sa za bod 2 vkladajú nové body 3 a 4, ktoré znejú: 3. V § 7 ods. 3 písm. b) sa spojka „a“ nahrádza čiarkou a na konci sa pripájajú tieto slová: „a deti“. 4. V § 7 ods. 4 sa za slovo „detí,“ vkladajú slová „práva detí,“. Nasledujúce body sa primerane prečíslujú. Ďakujem, to je všetko.
R. Kaliňák, poslanec: (2003-07-02):
Ďakujem veľmi pekne. Z. Martináková, podpredsedníčka NR SR: Pán poslanec Kaliňák bol posledný prihlásený do rozpravy. Vyhlasujem rozpravu o tomto bode programu za skončenú. Pán minister, chcete sa vyjadriť k rozprave? Nech sa páči.
Zemanová, Anna, poslankyňa NR SR (2022-12-01):
Ďakujem pekne. Pán predseda, schválením programu schôdze sme schválili aj zmeny, ktoré sme dohodli na grémiu, to znamená upravené tie rokovacie dni aj rokovacie prestávky, aj to, že piatky okrem 2. decembra sa nehlasuje, napriek tomu spravodajca k štátnemu rozpočtu určil termín hlasovania na deň, kedy sa nehlasuje. To znamená, že tento termín nie je určený, lebo nemôže on zmeniť rozhodnutie Národnej rady, čiže toto treba zosúladiť. Buď teda zvoláme grémium, dohodneme inak, alebo sa dá, nejakým procedurálnym návrhom sa stanoví termín hlasovania na deň, kedy sa hlasuje. A taktiež by som chcela poprosiť, že teraz nám nie je jasné, že či, o tomto prvom čítaní že kedy budeme hlasovať. (Reakcie z pléna.)
Kaník, Ľudovít, poslanec NR SR (2011-06-02):
Ja chcem, budem, povedať, že budem hlasovať za tento návrh zákona, a myslím si všeobecne, že cez prvé čítania by mali prechádzať návrhy zákonov, aj keď sú tam možno chyby alebo niektoré veci by sa dali urobiť lepšie. Na to je druhé čítanie, aby sme o tom rokovali, hľadali vylepšenia a všetky ďalšie veci. Veci, ktoré sú závažné, alebo chcú riešiť závažné veci, určite nie je správne zakolať v prvom čítaní.
Náhlik, Peter, poslanec NR SR (2017-06-21):
Ďakujem veľmi pekne, pán predsedajúci. Vážené dámy, vážení páni, dovoľte mi ako určenému spravodajcovi predniesť správu o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uvoľneniu tzv. dlhovej brzdy prostredníctvom novely ústavného zákona č. 493/2011 Z. z. o rozpočtovej zodpovednosti zo dňa 8. decembra 2011 ako nástroja na riešenie nedostatku financií na dobudovanie nadradenej – prioritnej cestnej infraštruktúry (tlač 614) vo výbore Národnej rady Slovenskej republiky pre financie a rozpočet. Uvedený návrh skupiny poslancov pridelil predseda Národnej rady Slovenskej republiky rozhodnutím č. 634 zo dňa 20. júna 2017 na prerokovanie Výboru Národnej rady Slovenskej republiky pre financie a rozpočet, ktorý zároveň určil ako gestorský výbor. Gestorský výbor, teda výbor Národnej rady Slovenskej republiky pre financie a rozpočet, prerokoval uvedený návrh a prijal k nemu uznesenie č. 172 zo dňa 20. júna 2017, v ktorom odporúča Národnej rade Slovenskej republiky schváliť uvedený návrh s pozmeňujúcimi a doplňujúcimi návrhmi uvedenými v správe 614a.Týmto uznesením ma výbor zároveň poveril ako spoločného spravodajcu. Ďakujem, otvorte, prosím, rozpravu.
M. Kotian, poslanec: (2010-05-26):
Ďalej ste spomínali, že tu nehrozia prijatím zákona o dvojitom občianstve žiadne bezpečnostné riziká. Ja si práve myslím, že pre Slovensko prijatím zákona v maďarskom parlamente vzniká obrovské bezpečnostné riziko pre túto krajinu. Musíme sa vrátiť do histórie a spomeňme si, keď vznikol slovenský štát, akou formou prenikali na územie Slovenska maďarské bandy, maďarskí hrdlorezi, ako vraždili nevinných slovenských ľudí. Ako vraždili nevinných slovenských obyvateľov. Vážení, je tu určitá paralela. Teraz si uvedomme, aký stav je v Maďarsku. V Maďarsku obkľúčia tieto bandy rodinný dom, hodia doň dva kokteily, keď si ľudia zachraňujú vlastné životy, strieľajú ich ako psov. Vážení, ja si osobne myslím, že nie je problém pri týchto deravých hraniciach, aby tieto maďarské bandy, videli sme to, už tu boli maďarské gardy na Slovensku bez zbraní, išli na naše územie so zbraňami, spravili provokáciu na území Slovenskej republiky, vyvraždili nejaké tri rodiny a potom bude problém, že sem napochodujú mierové sily a bude sa s tým zaoberať Bezpečnostná rada, bude sa tým zaoberať Európska únia. Vážení, toto je príklad, toto je príklad Kosova. A práve o tento zámer, o tento zámer ide maďarskému štátu, aby takouto formou sem namontovali mierové sily a aby bol obsadený juh Slovenska. A potom je malý krôčik k odtrhnutiu slovenského juhu.
Petrák, Ľubomír, poslanec NR SR (2013-05-23):
Ďakujem za slovo. Vážený pán predseda, ctené kolegyne, kolegovia, najskôr je štatistika k zhodnoteniu rozpravy. V rozprave k správe o stave školstva na ďalšiu diskusiu vystúpilo 18 poslancov, z toho dvaja poslanci predniesli návrh na doplnenie uznesenia k správe. Pán predseda, poprosím, aby ste v súlade s § 37 ods. 1 rokovacieho poriadku najskôr dali hlasovať o návrhu uznesenia, ktorý je uvedený ako príloha spoločnej správy.
Žitňanská, Jana, poslankyňa NR SR (2014-06-05):
Ďakujem veľmi pekne. Vážené panie poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady pre vzdelávanie, vedu, mládež a šport za spravodajkyňu k návrhu uvedeného zákona, tlač 926. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre sociálne veci a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu.
Šebej, František, poslanec NR SR (2014-12-02):
Ďakujem. Ja by som sa chcel poďakovať Petrovi Osuskému za to, že vystúpil k tejto téme. Mám na to okrem osobných dôvodov, ktoré sú také, že som roky strávil ako vedecký pracovník Akadémie vied a bol som aj riaditeľom jedného z ústavov Akadémie vied, aj členom predsedníctva Akadémie vied, ale to, čo ma vedie k tejto poznámke, nie je stavovská solidarita. Je to jednoducho vedomie toho, že základný výskum, nie aplikovaný, základný výskum v hlavných vedeckých disciplínach je súčasťou, ako by som povedal, našej národnej kvality, našej národnej duše, našej intelektuálnej výbavy. A ten keď si nebudeme pestovať, ten keď bude podvyživený, keď sa budeme pýtať, že čo konkrétne základný výskum trebárs v teoretickej fyzike, matematike, virológii alebo, alebo, ja neviem, v niektorej zo spoločenských vied prináša nášmu hospodárstvu, keď budeme si klásť takéto hlúpe otázky, tak osprostieme ako národ. Ja sa preto veľmi prihováram za to, čo povedal pán poslanec Osuský. Podvyživená veda časom znamená hlúpu, nevýkonnú krajinu. Slovenská veda, či už je to veda na Akadémii vied a hlavne tá základná veda, alebo je to univerzitná veda, jednoducho potrebujú viacej peňazí, ak máme byť civilizovanou krajinou.
Baránik, Alojz, poslanec NR SR (2020-07-23):
Napriek pokročilej hodine som sa chcel prihlásiť, aby som sa poďakoval za tento vynikajúci, za toto vynikajúce vystúpenie v rozprave, a len dva, dve malé poznámky by som k tomu uviedol. Na Slovensku, a to v súvislosti s tým aj, čo bolo povedané hanlivo o našej snahe zmeniť fungovanie prokuratúry, na Slovensku sa nestíhajú, nikdy sa nestíhali nedbalostné trestné činy verejných činiteľov napriek tomu, že je to v Trestnom zákone, prokurátori, policajti na to kašľú. A všetky tieto prípady, ktoré tu boli uvedené, sú presne našité na to, aby sa stíhali podľa týchto skutkových podstát, ktoré tam sú. Policajti to nechcú stíhať, prokurátori to nechcú stíhať, vedia prečo. Pretože tam niet úniku. Títo ľudia by sedeli v base a platili by. A okrem toho NDS-ka je akciová spoločnosť, kde existuje obchodno-právna zodpovednosť celým svojím majetkom všetkých štatutárov a členov dozorných rád za to, ako nakladajú s peniazmi spoločnosti. Nikto nikdy nebol obchodno-právne stíhaný. Celý svoj majetok by museli dať na to, aby sa vyvinili z toho, ako nakladali s majetkom tejto spoločnosti, ktorá patrí nám všetkým.
Glváč, Martin, podpredseda NR SR (2016-09-08):
Nech sa páči, pán predseda.
Zimenová, Zuzana, poslankyňa NR SR (2019-12-04):
Ďakujem ti, pán poslanec, za tvoje vystúpenie. Alan, ďakujem za to, že si tu vystúpil ako lekár a povedal si naozaj veľa lekárskych faktov a upozornení, tak ako aj vo faktickej poznámke predtým. Ja osobne si nemyslím, že si tu konšpiroval, ty si sám sa nad tým pousmial, čo si povedal a povedal si, že však keby som chcel, tak by som si mohol myslieť, ale nemyslím si to, ale ja by som sa pustila trochu ďalej. Ty si povedal, že sa ti to zdalo ako najprv ako taký návrh na to, aby keď tá tabletka „po“ mala byť na recept, aby bolo čo najviac tých dievčat a žien tehotných a aby potom, keď iné nebudú mať riešenie, museli ísť na interrupciu, aby sa zvýšil počet interrupcií. No nie, takto to oni nemyslia, ale je fakt, že tá tabletka „po“ vadila predkladateľom práve preto, lebo chceli, aby bolo viac tehotných na Slovensku a vyvíjajú ten tlak a zvyšujú tlak na tie ženy na to, aby na tú interrupciu nešli, to znamená, aby sa viacej detí rodilo na Slovensku a aby sa o tom žena nerozhodovala sama a slobodne, akým spôsobom chce naložiť so svojím životom, ale aby mala zvýšený tlak na to, na tú interrupciu neísť. A ja ti veľmi pekne ďakujem aj za to, čo si tu povedal, že keď sa aj tvária predkladateľky, že oni vlastne len chcú, aby boli ženy informované, že o nič iné tu nejde, že veď je to na nich, len nech sa zvýši informovanosť, no dobre, ale o čom vlastne majú byť informované? O rizikách, ktoré by vôbec nemuseli nastať, keby sa interrupcia vykonávala v ranných štádiách, nie v narkóze, nie krvavo, ale humánnejšie a bezpečnejšie tabletkou? O tomto to celé je? Tak si to priznajme, že je to o tom, že chcete, aby sa na Slovensku rodilo viac detí. Tak to potom takto nazvite.
P. Paška, predseda NR SR: (2008-12-03):
(Hlasovanie) 142 prítomných, 85 za, 57 sa zdržalo. Konštatujem, že sme schválili  vládny návrh zákona o cestnej premávke . Teraz budeme hlasovať o návrhu vlády na skrátené legislatívne konanie o vládnom návrhu zákona, ktorým  sa  mení  a dopĺňa zákon č. 543/2007 Z. z. o pôsobnosti orgánov štátnej správy. Je to tlač 860. Pani poslankyňa Košútová.
Danko, Andrej, predseda NR SR (2016-04-19):
Ďakujem. Pán poslanec Peter Osuský.
P. Abrhan, poslanec: (2003-09-16):
Z. Martináková, podpredsedníčka NR SR: Prosím, aby ste ho prečítali.
Blanár, Juraj, podpredseda NR SR (2022-05-06):
Ďalší s faktickou poznámkou pán poslanec Čepček.
S. Janiš, poslanec: (2008-06-17):
Čo sa týka toho zákona o alkohole a mladistvých. Ten zákon sme zo stola nezmietli my, ale zákon zmietol zo stola pán prezident Gašparovič, a nie opozícia, nás nie je 76, vás je 85 a vy by ste tých 76 si mohli vyskladať úplne v pohode, kebyže to chcete urobiť. Takže neobviňujte opozíciu, že vám neprešiel návrh zákona. Ja som sa vyjadril k tomu zákonu, konkrétne k tomu, čo predkladá pán predseda Národnej rady a pán podpredseda, úplne jasne, aj k jednému aj k druhému, aj z dielne pána Lipšica, aj z dielne pána predsedu Národnej rady, že tu žiaden zákon ani žiadna zmena nepomôže. Nazval som to ešte jasnejšie, žiadne čipovanie poslancov nepomôže, že je to nedôstojné. Na tom trvám a za tým si stojím. Netreba meniť zákony, netreba meniť systém, akurát treba podľa toho systému sa správať a vzájomne sa rešpektovať.
Karahuta, Jaroslav, poslanec NR SR (2022-10-26):
Ďakujem za slovo, pán predsedajúci. Jednoznačne chcem potvrdiť slová pána poslanca Fecka. Martin, ďakujem za tvoje vystúpenie. To, čo si povedal, jednoznačne potvrdzujem. Je to presne tak, ako si povedal. Každý zákon má nejaký účel. Niektorý zákon prikazuje, niektorý povoľuje, niektorý usmerňuje, niektorý upravuje. Tento zákon ja som rád, že vznikol, že bol na rokovaní v pléne. Okrem toho, že umožňuje uvoľniť tie vlastnícke práva v zmysle ústavy, tak sme otvorili veľmi dôležitú tému. Tému vlastníckych vzťahov, ktorá bola dlhé roky potieraná. A ja takisto, ako to povedal pán poslanec Fecko, chcem vysloviť svoj záväzok, že nenecháme tých vlastníkov len tak na holičkách, ako hovoria bratia Česi, ale že budeme robiť všetko preto, aby ten vlastník nebol na tom čestnom poslednom mieste a aby bol na tom prvom mieste, pretože vlastníctvo zaväzuje. Ale zaväzuje nielen vlastníka chrániť, spravovať svoj majetok, ale aj štát, aby ten majetok štát pre toho vlastníka chránil. Máme Ústavu Slovenskej republiky, tá to jednoznačne hovorí. Čiže v zmysle Ústavy Slovenskej republiky na budúci týždeň by mala vzniknúť pracovná skupina, ktorá bude zložená jednak z nás, potom bude, budú tam aj zástupcovia ochranárov ministerstva životného prostredia a predložíme novelu, novelu úpravy tých vlastníckych vzťahov a, samozrejme, aj toho voľného pohybu ľudí v prírode a chránených druhov, hej. K tomu myslím, že, k tomu záväzku sa pripájam a ešte raz, Martin, ďakujem veľmi pekne.
P. Paška, predseda NR SR: (2010-04-27):
(Hlasovanie.) 115 prítomných, 34 za, 64 proti, 14 sa zdržalo, 3 nehlasovali. Tieto dva návrhy sme neschválili.
Kollár, Boris, predseda NR SR (2020-03-24):
Ďakujem, pán poslanec. Slovo má pani poslankyňa Zemanová.
Rajtár, Jozef, poslanec NR SR (2017-02-09):
Ďakujem za odpoveď. Pokiaľ hovoríme o Jurajovi Širokom ako o tom, čo sa priznal, tak podľa jeho vlastného tvrdenia sa priznal teraz, že je konečným užívateľom výhod, lebo sa ním stal – podľa vlastného tvrdenia – teraz. A nie predtým. Ergo podľa jeho vlastných slov to teda nebolo kvôli zmene zákona, ale kvôli tomu, že sa zmenil skutkový stav teraz, a moja podotázka tam je, že či sa vďaka tomuto novému zákonu, ak je teda dokonalejší, dá zistiť, odkedy vlastne bol naozaj tým konečným užívateľom výhod. Či sa to dá zistiť nejakou právnou, vymožiteľnou cestou teraz, jednoducho, či to jeho tvrdenie je pravdivé, že až teraz sa stal konečným užívateľom, alebo či už bol nejakú, nejakú dlhšiu dobu. Vopred ďakujem za odpoveď.
Jarjabek, Dušan, poslanec NR SR (2022-02-23):
Môžem? (Prerušenie vystúpenia predsedajúcim.)
P. Hrušovský, predseda NR SR: (2005-05-17):
(Hlasovanie.)  144 prítomných, 104 za, 6 proti, 32 sa zdržalo, 2 nehlasovali. Návrh sme schválili. Teraz vás poprosím, pán poslanec, aby ste uvádzali hlasovanie k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z. , ktorý prerokúvame ako tlač 1113 pod poradovým číslom 23. Nech sa páči.
Pellegrini, Peter, podpredseda NR SR (2020-07-10):
Pani poslankyňa Hatráková.
Hrnčiar, Andrej, podpredseda NR SR (2016-06-15):
Ďakujem. Končím možnosť nahlásiť sa s faktickými poznámkami. Na vystúpenie pána poslanca je päť faktických poznámok. Nech sa páči, pán poslanec Petrák.
Blcháč, Ján, poslanec NR SR (2021-11-03):
Ďakujem pekne. Pán kolega Karahuta, pri odôvodňovaní toho rozsiahleho pozmeňujúceho návrhu si uviedol niekoľko veľmi podstatných vecí, na ktorých ten pozmeňujúci návrh vlastne stojí. Ja sa musím stotožniť s mnohými z nich. Predovšetkým si upozornil na to, že ochrana prírody má hlavne spájať a nie rozdeľovať, čo sa teraz vlastne deje. Aj táto téma rozdeľuje národ, že reforma má byť zameraná na človeka a ja by som súhlasil aj s pánom kolegom Potockým, pokiaľ by bolo na konci tejto reformy vidieť, čo sa vlastne na tom vidieku ide také pozitívne urobiť, čo tam tí ľudia idú vlastne robiť, keď vlastne naopak sa obávame alebo obávajú sa tí, ktorých sa to najviac týka, že mnohí práve prídu ešte o prácu. Tak čo to vlastne na konci toho, budete to ten prírode blízky turizmus a ten zabezpečí rozvoj toho vidieka? Práve naopak, tak ako si správne uviedol, podľa mňa je tu nebezpečenstvo tendencie, že sa ľudia budú sťahovať ďalej do miest, že sa prispôsobíme tomu celosvetovému trendu, ktorému zatiaľ odolávame. U nás je, vieme dobre, že je tendencia skôr z miest sa sťahovať naspäť na vidiek. Mestá sa zmenšujú a niektoré obce sa zväčšujú, ale po takejto reforma, ak to tak môžme nazvať, budem asi skôr k tomu celosvetovému trendu, že mestá sa budú zväčšovať a vidiek sa nám bude ešte viacej vyľudňovať. Ďakujem.
Zelník, Štefan, poslanec NR SR (2017-12-13):
Áno, ďakujem veľmi pekne. Len chcem vysvetliť. Predkladatelia, to, čo bol pôvodný návrh, teda pôvodný, predtým sme stiahli, pretože vyjadrovala sa k tomu aj asociácia nemocníc a s niektorými vecami nesúhlasili. Preto sme otázku správnej rady a celého sme vypustili. Čiže náš zákon, ktorý je teraz, sa vôbec netýka činnosti ani správnej rady, ani počtu, je to proste niečo, čo sme tam do toho vôbec nedali práve preto, že aj asociácia nemocníc žiadala, že nechať radšej status quo, ktorý je teraz. Čiže toto nie je predmetom rokovania tohoto zákona. Ja netvrdím, že v ďalšom, keď sa bude o tom rokovať, že to tam môže byť, ale my sme, ako predkladatelia sme toto vôbec do toho nedávali. Práve na žiadosť asociácie nemocníc. Čo sa týka predaja nehnuteľného majetku, ja súhlasím s kolegom Suchánkom, pretože aj z opozície boli hlasy, že či nechceme reprivatizovať alebo ako nakladať, preto sme od tohoto zámeru upustili a povedali sme, dobre, začnime s prenájmom. Uvidíme, aký to bude mať stav, aké to bude mať pokračovanie. Ale išlo nám naozaj o to, aby sme vylepšili ekonomickú situáciu tých organizácií, ktoré sa zaoberajú práve s diagnostikou a liečbou, a teda jedná sa o zdravotnícke zariadenia. Toľko teda k vysvetleniu. Teda predmetom predkladaného zákona vôbec neni ani náznak riešenia pomerov správnych alebo členov správnych rád. Ďakujem pekne.
Figeľ, Ján, podpredseda NR SR (2015-12-09):
Vážené panie poslankyne a páni poslanci, otváram sedemnásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali Michal Bagačka, Jozef Mihál, Ivan Mikloš, František Šebej a z dôvodu práceneschopnosti požiadal poslanec Milan Géci. Teraz pristúpime k druhému čítaniu o zákone z 11. novembra 2015, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Tento materiál je uverejnený ako tlač 1862. Teraz dávam slovo spoločnému spravodajcovi z výboru pre kultúru a médiá pánovi poslancovi Petrovi Náhlikovi, aby informoval Národnú radu o výsledku prerokovania tohto vráteného zákona vo výboroch. Nech sa páči, pán kolega.
Pellegrini, Peter, predseda NR SR (2015-04-15):
Pán poslanec Jarjabek.
Ďuriš Nicholsonová, Lucia, podpredsedníčka NR SR (2017-10-17):
Pani poslankyňa, prepáčte, len vás chcem upozorniť, že odôvodnenia už nečítajte, lebo odôvodnenia majú byť vlastne v tej prvej časti. Tak nešťastne je sformulovaný rokovací poriadok, že vy teraz čítajte už iba pozmeňujúce návrhy.
P. Paška, predseda NR SR: (2009-06-17):
Takže, poprosím, aby sme hlasovali. Prezentujeme sa a hlasujeme.
Kuffa, Štefan, poslanec NR SR (2015-02-05):
Prirodzene, každý inklinuje ku svojmu regiónu a rovnako aj starosta cíti s tou svojou obcou, ale je to istým spôsobom, tak ako kolega to spomenul, že do istej miery také nevyvážané. Mne by ani nevadilo to, že starosta je súčasť, môže byť aj tým poslancom Národnej rady, a že či je schopný vykonávať dve funkcie naraz, alebo nie je schopný, alebo ju ako kvalitne vykonáva tú alebo tú druhú prácu. To by som si netrúfal posudzovať, pretože sme rôzni ľudia a možno rôzni ľudia rôzne veci stíhame. Jeden stihne dve veci naraz aj štyri a druhý možno ledva tú jednu. Ale čo mi vadí, a toto je problémom a vnímam to za tie roky, tuná za tie tri roky necelé a vnímam jeden rozmer, a to je ten, že je potrebné urobiť poriadky v samospráve. A to aj skrze legislatívu. A akonáhle tuná príde takýto návrh zákona, ktorý by možno sprísňoval tie podmienky aj to správanie, aj hospodárenie v samosprávach, v tú ranu je ten problém, lebo tu je konflikt záujmov, a to je to, kedy vlastne dochádza k situácii, kedy ten poslanec v Národnej rade je súčasne primátorom alebo starostom obce, tak nebude hlasovať za návrh takéhoto zákona a ani takýto návrh zákona predkladať tuná nebude. A v tomto vnímam, že je tento konflikt, a ja verím, že do konca volebného obdobia urobí sa poriadok aj v tejto záležitosti, ale treba nájsť tú správnu formu, aby sme aj tým ľuďom zase na druhej strane neublížili, aby sme neboli závistliví, že niekto je naozaj schopný a neoznačovali ho za nadčloveka.
Glváč, Martin, podpredseda NR SR (2018-05-10):
Nech sa páči, pán spravodajca Holúbek.
Paška, Pavol, predseda NR SR (2013-09-11):
(Hlasovanie.) 140 prítomných, 58 za, 81 proti, 1 nehlasoval. Ani tento návrh sme neschválili.
Blanár, Juraj, podpredseda NR SR (2021-09-22):
Pán poslanec Tomáš Taraba.
Pčolinský, Peter, podpredseda NR SR (2023-05-17):
Pani poslankyňa Kozelová.
Krátky, Rastislav, poslanec NR SR (2024-02-21):
Ďakujem za slovo, pani poslankyňa Jurík, aj za vaše vystúpenie. Chcem využiť tento priestor, lebo až mám zimomriavky, keď ste spomínali, že nejakí poslaneckí kolegovia z minulého volebného obdobia žartovali a vtipkovali na túto tému. Chcem vyjadriť ľútosť, dištancovať sa ako muž od takýchto vtipov, a zvlášť tu v tejto snemovni, a vyjadriť aj pobúrenie nad tým, že poslanci dnes niečo takéto ako muži dopustili a že jednoducho skĺzli až tak nízko. Čiže ma to veľmi mrzí a dúfam, že presne pri takýchto vážnych témach a citlivých si zachováme tú úroveň a k ničomu takému podobnému už v budúcnosti nedôjde. Ďakujem za slovo.
Šimečka, Michal, podpredseda NR SR (2024-05-22):
Ďakujem veľmi pekne. Chce sa k rozprave ešte vyjadriť spravodajca? Nie je tomu tak. Prerušujem teda rokovanie o tomto bode. Hlasovanie sa uskutoční v najbližšom bloku hlasovaní o sedemnástej hodine. A týmto vyhlasujem 14. schôdzu za skončenú. Budeme pokračovať po dvadsaťminútovej prestávke, to znamená niekedy tesne pred 14.30 h, v prerušenom rokovaní 12. schôdze. Ďakujem vám zatiaľ veľmi pekne. (Krátka pauza.) Vážení páni poslanci, pani poslankyne, ešte krátka oprava, ako mi bolo povedané, tak pokračovať budeme o 16.30 h v 12. schôdzi, teda nie o 14.30 h, ale o 16.30 h. A potom o sedemnástej hlasovanie. (Rokovanie 14. schôdze NR SR sa skončilo o 14.09 hodine.) (Po skončení rokovania 14. schôdze NR SR a po prestávke pokračovalo rokovanie 12. schôdze NR SR.)
Laurenčík, Milan, podpredseda NR SR (2021-02-04):
Ďakujem. Prosím zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci. Pán podpredseda Juraj Šeliga, nech sa páči, máte slovo.
Grendel, Gábor, podpredseda NR SR (2021-06-17):
Pán poslanec Alojz Baránik.
Janiš, Stanislav, poslanec NR SR (2011-04-05):
Ďakujem za slovo. Pán podpredseda, kolegyne, kolegovia, dovoľte, aby som tlmočil plénu Národnej rady ako spravodajca k poslaneckému návrhu zákonov, ktorými sa mení zákon č. 92 o podmienkach prevodu majetku štátu na iné osoby, spravodajskú informáciu. Konštatujem, že uvedený návrh spĺňa po formálno-právnej stránke náležitosti, ktoré sú uvedené v rokovacom poriadku. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Čo sa týka môjho stanoviska, budem odporúčať, aby sme to prerokovali v druhom čítaní, ale hlasovať budem opačne. A toto odporúčanie zaznie iba preto, aby neboli zmätky pri hlasovaní, aby sme vždy hlasovali o kladnom návrhu. A preto z oprávnení, ktoré mi ako spravodajcovi vyplývajú z rokovacieho poriadku, odporúčam, že po rozprave Národná rada odporučí uvedený návrh zákona prerokovať v druhom čítaní. Ďalej odporúčam, aby tento návrh zákona prerokoval ústavnoprávny výbor, výbor pre financie, rozpočet a menu a výbor pre hospodárstvo, výstavbu a dopravu, ktorý navrhujem, aby bol aj gestorský výbor. Ďalej odporúčam, aby výbory predmetný návrh zákona prerokovali v druhom čítaní do 11. mája 2011 a v gestorskom výbore do 13. mája 2011. Pán podpredseda, skončil som, otvorte rozpravu.
Záhumenský, Marian, poslanec NR SR (2015-09-30):
Ďakujem pekne. Ctené kolegyne, kolegovia, je zaujímavé sledovať, ako pán Simon vždy znižuje DPH na potraviny, keď je v opozícii. Ja si myslím, že po tomto vystúpení musí trpieť schizofréniou. V roku 2003 si hlasoval za rovnú daň, to znamená, zvýšil si aj na potraviny dépeháčku zo 14 na 20 percent. Vtedy si nezaslúžili občania Slovenskej republiky lacnejšie potraviny? Po roku 2007 prišla vláda Roberta Fica a navrhla znížiť dépeháčku na lieky a niektoré zdravotnícke pomôcky, o rok neskôr rozšírila dépeháčku, znížila dépeháčku na knihy. V roku 2010 sa znížila sadzba DPH na vybrané produkty z predaja z dvora na 6 percent. Vtedy si taktiež vyhlasoval, že si za rovnú daň. Ani vtedy si nezaslúžili občania lacnejšie potraviny? Akonáhle si prišiel do vlády v roku 2010, tak si v septembri hlasoval za zrušenie tejto zníženej sadzby. A teraz, v minulom roku, hovorí, navrhoval si opäť zníženie DPH. To znamená, že tvoje správanie, keď si vo vláde, alebo keď je strana MOST – HÍD vo vláde, striktne dodržiava zásadu zvyšovania DPH na potraviny, občania vtedy nepotrebujú lacnejšie potraviny. Akonáhle si v opozícii, tak striktne presadzuješ žiadosť občanov a ich požiadavku a aj to, že si zaslúžia nižšie potraviny. Áno, zaslúžia si ich. Bohužiaľ, tú turistiku za potravinami ste zaviedli, keď ste zaviedli rovnú daň. Keď ste vtedy zvýšili základnú sadzbu na potraviny. Obrat poklesu výroby potravín, obrat a vyhnanie našich občanov na nákupy do zahraničia, do Poľska, do Česka, do Maďarska bolo práve spôsobené tým, že ste zvýšili významne sadzbu na potraviny. Takže poprosím ťa, ak chceš hovoriť o úprimnosti, v prvom rade sa postav pred zrkadlo a povedz si, že keď som v opozícii, tak som za... (Prerušenie vystúpenia časomerom.)
Pčolinský, Peter, podpredseda NR SR (2023-03-21):
Pán poslanec Kočiš.
V. Veteška, podpredseda NR SR: (2004-10-22):
A teraz žiadam Stanislava Janiša aby... (Hlasy v pléne.) Pán Malchárek zastúpi pána Janiša, nech sa páči, aby predniesol správu, ktorého na to určil výbor pre hospodárstvo, privatizáciu a podnikanie. Nech sa páči. J. Malchárek, poslanec: Ďakujem, pán predsedajúci. Budem sa snažiť byť dôstojným náhradníkom za pána poslanca. Vážené panie poslankyne, páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 446 z 13. októbra ma určil za spravodajcu k návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 610/2003 Z. z. o elektronických komunikáciách. Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Problematika návrhu zákona je v súlade so smernicami Európskeho parlamentu a Rady Európy. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, navrhujem, aby sme po rozprave odporučili návrh zákona prerokovať v druhom čítaní. V súlade s rozhodnutím predsedu Národnej rady z 1. októbra 2004 a v súlade s rokovacím poriadkom navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby predmetný návrh zákona v druhom čítaní prerokovali vo výboroch do 30 dní, v gestorskom výbore do 31 dní. Pán predsedajúci, prosím, môžete otvoriť rozpravu.
Glváč, Martin, podpredseda NR SR (2017-03-23):
Ďakujem. Dávam slovo spoločnému spravodajcovi, ktorého určil navrhnutý gestorský výbor pre zdravotníctvo, poslancovi Igorovi Janckulíkovi, nech sa páči.
M. Hort, podpredseda NR SR: (2008-06-19):
Pýtam sa pána navrhovateľa, či chce zaujať stanovisko. Nerozumiem. Bol, bol. Ja som dal možnosť prihlásiť sa ústne a prihlásil sa iba pán podpredseda Číž. Takže záverečné slovo navrhovateľa. Nech sa páči, pán poslanec Mikloš.
Hrnčiar, Andrej, podpredseda NR SR (2019-05-15):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani predkladateľka.
Sulík, Richard, predseda NR SR (2011-10-11):
Pán poslanec Brocka.